# Museo Milavidan ilmaiset koululaisopastukset

Kevään ja syksyn ilmaiset koululaisopastukset oppilasryhmille nyt varattavissa! Opastuksia on tarjolla:

**13.–30.5** tiistaista perjantaihin klo 9, 10, 11 ja 13 SEKÄ **19.8.–5.9.** tiistaista perjantaihin klo 9, 10 ja 11.

* Muina aikoina koululaisopastukset maksavat 40 €/opastus (toukokuussa 50 €).

Varaukset vain puhelimitse, puh. 040 831 4054. Otamme yhden opastusvarauksen per puhelu.

Ryhmät voivat varata yhden alla olevista kierroksista. Opastusten kesto on noin 45 minuuttia. Kierrokset ovat muokattavissa ikäryhmälle sopivaksi, joten ilmoitathan lisätoiveet varausta tehdessäsi!

* **Nottbeckit – Tampereen kosmopoliitit** -näyttelyssä seurataan Tampereen teollisen ajan syntyä ja kaupungin kasvua tehtaanpatruuna Wilhelm von Nottbeckin ja perheensä matkassa 1800-luvun Tampereella.
* **Bravissimo! – pukuloistoa Rooman oopperasta** esittelee estradeilla nähtyjä loisteliaita pukuja viimeisen sadan vuoden ajalta! Ihasteltavana on 38 pukua puvustamon kätköistä. Näyttelykierros sopii kaikille pömpööseistä puvuista (ja oopperan saloista) kiinnostuneille!
* **Krumeluuria ja oopperan taikaa –** Erityisesti alakouluille suunnatulla kierroksella valaistaan Rooman oopperan puvustamon salaisuuksia. Kurkista kulissien taakse ja ota paikkasi parrasvalojen loisteessa! Tutuksi tulevat sekä oopperoiden hätkähdyttävimmät juonenkäänteet että upeimmat aariat. *Andiamo!* Kierroksen kesto noin 30 minuuttia.
* **Palatsin puistossa** -ulkokierroksella kuljetaan Näsinpuistossa! Kuinka karusta Mustalahdenkalliosta tuli kukkiva Näsinkallio, millaisia maamerkkejä puistosta löytyy ja mitä puiston patsaat meille kertovat?
* Toiminnallisella **Milavidan taiteilijat** -kierroksella tutustutaan kolmen Näsinkalliolla eläneen taiteilijan elämään ja maalauksiin. Missä Olga von Nottbeck opiskeli, mikä insprioi Alfred von Nottbeckia? Kuka oli Gabriel Engberg? Opastuksen jälkeen kokeillaan taitelua palatsin ympäristössä.

Kierrokselle voi osallistua yksi luokka kerrallaan. Ilmaisen koululaisopastuksen voi varata vain suomenkielisenä. Ilmaisia opastuksia on rajoitettu määrä, joten varaukset kannattaa tehdä hyvissä ajoin. Opastus on maksuton kaikille Suomen päiväkodeille, esikouluille, kouluille ja toisen asteen oppilaitoksille, mutta pääsymaksut peritään normaalisti.

Pääsymaksut: 5 €/oppilas.

* Ilmainen sisäänpääsy: päiväkotiryhmät, tamperelaiset koululais- ja toisen asteen opiskelijaryhmät, opettajat, ohjaajat ja avustajat.
	+ Pirkanmaalaiset koululaisryhmät maksutta *tammi – huhtikuussa* ja *elo – joulukuussa.*
* Kaikilla opastukselle tulevilla ei-tamperelaisilla oppilasryhmillä on oltava mukanaan laskutustiedot y-tunnuksineen (laskutuslisä 5 €) tai tasaraha pääsylippujen maksamiseksi.
	+ Opastus toukokuussa muina aikoina ja viikonloppuisin 50 €/opastus (+ pääsymaksut), muulloin arkisin 40 €/opastus (+ pääsymaksut).